  Майя Бывальцева Удмуртия Россиысь турмаршрутъёсты Хельсикиын «Серебряное ожерелье плюс» калыккуспо фестивальын возьматонэ пыриськоз. Со сярысь ивортэ ТАСС. Фестивальын возьматозы Россилэн уйпал но шунды ӝужан палысьтыз лулчеберетъя кылёсбурен герӟаськем турмаршрутъёсты — вашкала ӟуч но скандинав крепостьёсты, Полярной круг сьӧрысь пужей вордӥсьёслэсь улонниоссэс. Отчы пырисько Россиысь Северо-Западной федерал округе пырись 11 улосвылъёс, озьы ик Удмуртия. Радъясьёс пусъё, Балтика зарезь котырысь улосын со тужгес бадӟымез ӟуч лулчеберетъя но творчествоя фестиваль. Валтӥсь ужпум — Россие кунгож сьӧрысь туристъёсты кыскон. Фестиваль ортчоз усьтэм инбам улын, Хельсинскиысь одӥгаз бадӟым площадьын. Россиысь улосвылъёс отын павильонъёс пуктӥзы, возьматозы туристъёслы тунсыко луыны быгатӥсь интыосты, озьы ик калык творчествоез, крезьгурез, чеберлыко киужъёсты но асьсэлэсь сиён-юонъёссэс. Куноос Россилэн уйпал но шунды ӝужан палысьтыз улосвылъёслэн лулчеберетэнызы но йылолъёсынызы тодматскыны, вуоно мынон-ветлонзылы маршрут кылдытыны быгатозы. Тегъёс: Мерлык Туризм Удмуртия Финляндия шутэтскон  